CELEX: 62008CA0562
Language: el
Date: 2010-02-25 00:00:00
Title: Υπόθεση C-562/08: Απόφαση του Δικαστηρίου (δεύτερο τμήμα) της 25ης Φεβρουαρίου 2010 [αίτηση του Bundesverwaltungsgericht (Γερμανία) για την έκδοση προδικαστικής αποφάσεως] — Müller Fleisch GmbH κατά Land Baden-Württemberg [Σύστημα επιτήρησης της σπογγώδους εγκεφαλοπάθειας των βοοειδών — Κανονισμός (ΕΚ) 999/2001 — Βοοειδή ηλικίας άνω των 30 μηνών — Συνήθης σφαγή — Κρέας το οποίο προορίζεται για κατανάλωση από τον άνθρωπο — Υποχρεωτική δοκιμή ανίχνευσης — Εθνική νομοθεσία — Υποχρέωση εξετάσεως — Επέκταση — Βοοειδή ηλικίας άνω των 24 μηνών]

17.4.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 100/7
            
         Απόφαση του Δικαστηρίου (δεύτερο τμήμα) της 25ης Φεβρουαρίου 2010 [αίτηση του Bundesverwaltungsgericht (Γερμανία) για την έκδοση προδικαστικής αποφάσεως] — Müller Fleisch GmbH κατά Land Baden-Württemberg
   (Υπόθεση C-562/08) (1)
   
   (Σύστημα επιτήρησης της σπογγώδους εγκεφαλοπάθειας των βοοειδών - Κανονισμός (ΕΚ) 999/2001 - Βοοειδή ηλικίας άνω των 30 μηνών - Συνήθης σφαγή - Κρέας το οποίο προορίζεται για κατανάλωση από τον άνθρωπο - Υποχρεωτική δοκιμή ανίχνευσης - Εθνική νομοθεσία - Υποχρέωση εξετάσεως - Επέκταση - Βοοειδή ηλικίας άνω των 24 μηνών)
   2010/C 100/09
   Γλώσσα διαδικασίας: η γερμανική
   
      Αιτούν δικαστήριο
   
   Bundesverwaltungsgericht
   
      Διάδικοι στην υπόθεση της κύριας δίκης
   
   Müller Fleisch GmbH
   
      κατά
   
   Land Baden-Württemberg
   
      Αντικείμενο
   
   Αίτηση εκδόσεως προδικαστικής αποφάσεως — Bundesverwaltungsgericht — Ερμηνεία του άρθρου 6, παράγραφος 1, σε συνδυασμό με το παράρτημα ΙΙΙ, κεφάλαιο Α, μέρος Ι, του κανονισμού (ΕΚ) 999/2001 του Ευρωπαϊκού Κοινοβουλίου και του Συμβουλίου, της 22ας Μαΐου 2001, για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών (ΕΕ L 147, σ. 1), όπως τροποποιήθηκε με τον κανονισμό (ΕΚ) 1248/2001 της Επιτροπής, της 22ας Ιουνίου 2001 (ΕΕ L 173 σ. 12) — Υποβολή σε δοκιμή για ΣΕΒ όλων των βοοειδών ηλικίας άνω των 30 μηνών που υποβάλλονται σε συνήθη σφαγή για κατανάλωση από τον άνθρωπο — Εθνική νομοθετική ρύθμιση που επεκτείνει την υποχρέωση εξετάσεως σε όλα τα βοοειδή ηλικίας άνω των 24 μηνών
   
      Διατακτικό
   
   Το άρθρο 6, παράγραφος 1, του κανονισμού (ΕΚ) 999/2001 του Ευρωπαϊκού Κοινοβουλίου και του Συμβουλίου, της 22ας Μαΐου 2001, για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών, και το παράρτημα III, κεφάλαιο A, μέρος I, του ως άνω κανονισμού, όπως το παράρτημα αυτό τροποποιήθηκε με τον κανονισμό (ΕΚ) 1248/2001 της Επιτροπής, της 22ας Ιουνίου 2001, δεν απαγορεύουν εθνική νομοθετική ρύθμιση δυνάμει της οποίας όλα τα βοοειδή ηλικίας άνω των 24 μηνών πρέπει να υποβάλλονται σε δοκιμές για σπογγώδη εγκεφαλοπάθεια των βοοειδών.
   
      (1)  ΕΕ C 69 της 21.3.2009.